Stachow
Stachow (němsce Stacha) je wjes z 276 wobydlerjemi w juhu hornjołužiskeho wokrjesa Budyšin. Słuša wot lěta 1994 ke gmejnje Zemicy-Tumicy a leži mjez 280 a 290 m nad mórskej hładźinu na wyšinje mjez dolinomaj Klóšterskeje a Slěborneje wody. Hač do lěta 1936 bě Stachow samostatna gmejna a po tym najprjedy dźěl gmejny Palow-Stachow.
Susodne wjeski su Lutyjecy (gmejna Hodźij) na sewjerowuchodźe, Počaplicy na juhowuchodźe, Wjelkowy na juhu, Palow na juhozapadźe a k Porchowej słušace Ledźborecy na sewjerozapadźe.
Prěnje historiske naspomnjenje jako Nicze Stachow je z lěta 1374[1]. Znajmjeńša ze 17. lětstotka bě wjes tež z knježim sydłom.
W lěće 1884 měješe wjes po Mukowej statistice 303 wobydlerjow, wot tych 125 Serbow (41 %).[2]
Křesćanscy Stachowčenjo přewažnje su protestanća a přisłušeja z lěta 1811 Palowskej wosadźe.
Žórła[wobdźěłać | žórłowy tekst wobdźěłać]
- ↑ Stachow w Digitalnym stawizniskim zapisu městnow Sakskeje (něm.)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 60.
szl_Latn szl_Latn szl_Latn szl_Latn szl_Latn ces_Latn pol_Latn szl_Latn deu_Latn